טוני'ס שוקולונלי

טבלאות השוקולד מחולקות באופן סמלי לקוביות לא שוות להזכיר את חלוקת ההכנסות הלא שוויונית בתעשיית השוקולד
טוני'ס שוקולונלי במבחר טעמים
טוני'ס שוקולונלי (בהולנדית: Tony's Chocolonely) היא חברת ממתקים הולנדית שנוסדה בשנת 2005, ששואפת למכור שוקולד המיוצר ללא עבדות.<ref name="cnn"></ref> בשנת 2021, נתח השוק של החברה בהולנד היה 21 אחוז, והיא אחת מיצרניות השוקולד הגדולות במדינה.<ref></ref>

== היסטוריה ==
במהלך הפקת תוכנית הצרכנות ההולנדית "Keuringsdienst van Waarde" נוכח העיתונאי טֶאוּן ון דה קוֹאוּקֶן לגלות כי עבדות מודרנית ועבודת ילדים בלתי חוקית הן תופעות נפוצות במטעי קקאו במערב אפריקה, וזאת על אף שכמה ממותגי השוקולד המובילים בעולם חתמו על פרוטוקול הארקין-אנגל המתחייב למיגור העבדות ועבודת הילדים משרשרת האספקה שלהם. במסגרת התכנית הגיש ון דר קואוקן תלונה נגד עצמו וביקש להעמידו לדין ולהרשיעו בגין רכישת מוצר שיוצר באופן לא חוקי ביודעין תוך סיוע לעבדות, אך התובעים סירבו לעשות זאת.<ref name="kro"></ref>

בשנת 2005, לאחר שלוש שנים של ניסיונות שלא צלחו לשנות את התעשייה באמצעות עיתונאות חוקרת, החליט ואן דה קואוקן לייצר כגימיק פרסומי טבלאות שוקולד תוך הקפדה על שרשרת אספקה נטולת עבדות. שם המותג שבחר מורכב משמו הפרטי (בגרסתו האנגלית - Tony), והלחם של המילים Chocolate ו-Lonely המתייחס לתחושתו של ון דר קואוקן שהוא האדם היחיד בתעשייה שמעוניין במיגור העבדות.<ref></ref> היעד הראשוני היה למכור 5,000 טבלאות שוקולד לקראת חג המולד, אך המוצר הפך במהירות להצלחה ו-20,000 טבלאות שוקולד נמכרו תוך יומיים.<ref name="trouw2005"></ref>

בשנת 2010, רכש איש העסקים הנק יאן בלטמן מניות רוב בחברה, והעביר את משרדיה מהמערכת של תוכנית הטלוויזיה למרכז באמסטרדם. בשנה זו נתח השוק של המותג עמד על 4.5 אחוזים בהולנד.<ref></ref> כשהייצור גדל בהתמדה, החליטה החברה בשנת 2015 להרחיב את עסקיה לארצות הברית, ופתחה את המשרד הבינלאומי הראשון שלה בפורטלנד, אורגון . עד סוף 2018, בנוסף להולנד, נמכר המותג בבלגיה, דנמרק, פינלנד, גרמניה, שוודיה וארצות הברית.<ref> (Dutch)</ref> בהולנד נתח השוק שלה היה 19% ב-2018, ובכך היא עברה את התאגידים Verkade, Mars ונסטלה.<ref>)</ref>

== בדרך אל שוקולד ללא עבדות ==
ההבטחה המקורית של מותג השוקולד הייתה "100 אחוז נטול עבדות". עם זאת, במהלך השנים התברר שאי אפשר להבטיח זאת בביטחון מוחלט, ולכן הסיסמה שונתה ל"בדרך אל שוקולד ללא עבדות". הסיבה לכך הייתה שתעשיית הקקאו התבררה קשת עורף בצורה יוצאת דופן. במלאת עשור למותג הצהיר המייסד שלו בסרט תיעודי על המותג: "עשינו מעט מדי. שום דבר לא יצא ממיגור העבדות. זה החמיר עוד יותר בעשור האחרון". מחקר בשנת 2015 בגאנה ובחוף השנהב הראה שיותר משני מיליון ילדים משתתפים בייצור קקאו, רובם בכפייה.<ref></ref>

ב-2007, החברה נתבעה על ידי יבואן הולנדי של שוקולדים שווייצרים<ref name="trouw2007"></ref> שטען כי המותג של טוני'ס מציג את השוקולד שהוא מייבא באור שלילי. בית משפט באמסטרדם קבע כי קיימות ראיות מספקות לכך שמוצרי החברה יוצרו ללא עזרת עבדים.

כאשר נוספה חפיסת שוקולד חלב אגוזי לוז להרכב בשנת 2010, דיווחה תוכנית הטלוויזיה ההולנדית "Een Vandaag" שילדים בני 9 השתתפו בקטיף אגוזי הלוז בטורקיה.<ref></ref> החברה הגיבה במעבר מיידי לספק אגוזי לוז מקומי מהולנד.

ניתן לעקוב אחר מקורות עיסת הקקאו של טוני'ס מאז 2013, וחמאת הקקאו משנת 2016.<ref></ref>

בשנת 2021, הסיר הארגון האמריקאי "Slave Free Chocolate" את החברה מרשימת חברות השוקולד הפועלות בצורה אתית בגלל שיתוף הפעולה שלהם עם יצרן השוקולד, בארי קאליבו. טבליות השוקולד של טוני'ס שוקולונלי מיוצרות במפעל של בארי קאליבו. היות שיצרן זה אינו מבטיח כי בשרשרת האספקה שלו אין עבודת ילדים הוסר המותג מהרשימה של שוקולד המיוצר ללא עבדות.<ref name="rtln"></ref>

== מוצרים ==
למותג מספר הטעמים הזמינים באופן שונה לפי מדינה וערוץ הפצה. לדוגמה, יותר מתריסר טעמים זמינים בהולנד.<ref></ref> הקוביות בחפיסת השוקולד הן בגדלים שונים, המסמלים את חלוקת ההכנסות הלא שוויונית בתעשיית השוקולד.<ref></ref>

הטעמים הנפוצים הם: שוקולד חלב 32%, שוקולד מריר 70%, שוקולד חלב עם קרמל ומלח ים, שוקולד כהה (51%) עם שקדים ומלח ים, שוקולד חלב עם אגוזי לוז, ושוקולד חלב עם נוגט, שקדים ודבש.

מדי שנה מציגה החברה מציגה שלושה טעמי שוקולד חדשים במהדורה מוגבלת בין אוקטובר לדצמבר. הטעם הפופולרי ביותר עשוי להתווסף לאוסף הקבוע.

== פרסים ==
בשנת 2020, זכתה החברה זכתה בתואר המותג הבר-קיימא ביותר בהולנד בפעם השלישית על ידי מדד המותגים בר-קיימא.<ref></ref> עם זאת, פרס זה אינו מודד את קיימות המותגים בפועל, אלא הוא מבוסס על תפיסות הצרכנים לגביו.<ref name="sbi"></ref>

בשנת 2022, העניקה קרן תומסון רויטרס לטוני'ס שוקולונלי את הפרס למיגור העבדות (Stop Slavery Award) בקטגוריה "חברות סחורות ושירותים".<ref></ref> פרס זה מכיר בחברות וארגונים שהציבו רף גבוה למיגור עבדות, עבודת ילדים בלתי חוקית וסחר בבני אדם משרשרת האספקה שלהם.<ref></ref> בשנת 2022, שיתפה החל שיתוף פעולה בין טוני'ס שוקולונלי ובן אנד ג'ריס. בפברואר 2023 פרסם הניו יורק טיימס תחקיר שהעלה כי בשרשרת האספקה של בן אנד ג'ריס מועסקים ילדי מהגרים.<ref></ref><ref></ref>

טוני'ס שוקולונלי דורג במקום השלישי במדרג Chocolate Scorecard לשנת 2022, המדרג חברות שוקולד על פי זכויות האדם והסביבתנות שלהן: מעקב ושקיפות, שכר הוגן למגדלי קקאו, היעדר עבודת ילדים, מדיניות לגבי כריתת יערות ואקלים, וניהול אגרוכימי.<ref></ref>

== קישורים חיצוניים ==

* 

== הערות שוליים ==

קטגוריה:שוקולד
קטגוריה:מותגי מזון
קטגוריה:ממתקים
קטגוריה:חטיפי שוקולד
קטגוריה:חברות הולנדיות